CPANEL พุ่งแรง 10% “ออลไทม์ไฮ” ส่งซิก Q4 แจ่ม อัพเป้ารายได้ปีนี้โต 30-35%
CPANEL พุ่งแรง 10% “ออลไทม์ไฮ” ส่งซิกไตรมาส 4/65 แจ่ม-อัพรายได้ปีนี้โต 30-35% มั่นใจดันรายได้-กำไรปี 65 นิวไฮ
CPANEL พุ่งแรง 10% “ออลไทม์ไฮ” ส่งซิก Q4/65 แจ่ม พร้อมอัพเป้ารายได้ปีนี้โต 30-35%
7 ธ.ค. 2565

ผู้สื่อข่าวรายงานว่า วันนี้ (7 ธ.ค.65) ราคาหุ้น บริษัท ซีแพนเนล จำกัด (มหาชน) หรือ CPANEL ณ เวลา 15:01 น. อยู่ที่ระดับ 10.70บาท บวก 0.95 บาท หรือ 9.74% สูงสุดที่ระดับ 11.00 บาท ต่ำสุดที่ระดับ 9.90 บาท ด้วยมูลค่าการซื้อขาย 42.80 ล้านบาท ราคาหุ้นทำจุดสูงสุดตั้งแต่เข้าตลาดเมื่อวันที่ 30 ก.ย.64

ด้านนายชาคริต ทีปกรสุขเกษม กรรมการผู้จัดการ CPANEL เปิดเผยว่า บริษัทปรับเป้าหมายการเติบโตของรายได้ปี 65 เพิ่มขึ้นเป็น 35% จากเดิมที่ตั้งเป้าหมายไว้ที่ 25% พร้อมเพิ่มความสามารถการทำกำไรอย่างต่อเนื่อง
ทั้งนี้การเติบโตที่เพิ่มขึ้นเป็นผลมาจากการพัฒนาระบบการผลิตอย่างต่อเนื่อง ปัจจุบันบริษัทสามารถเพิ่มกำลังการผลิตได้มากขึ้นถึง 10% พร้อมลดความผิดพลาด ความสูญเสียในการผลิต เพิ่มโอกาสการรับงานและส่งมอบงานที่มีคุณภาพได้รวดเร็วขึ้น
สำหรับการดำเนินงานในช่วงที่เหลือของปีมีแนวโน้มที่ดี ภาพรวมอสังหาฯ ค่อนข้างคึกคักอานิสงส์จากการเปิดประเทศ การฟื้นตัวทางเศรษฐกิจ ประกอบกับผู้ประกอบการอสังหาฯ จัดโปรโมชั่นทิ้งท้ายช่วงสิ้นปี และเร่งส่งมอบงาน ส่งผลให้มีความต้องการใช้ผลิตภัณฑ์ Precast Concrete มากขึ้น